Dansk ishockey fortsætter sin fremgang på internationalt plan. Søndag lykkedes det således for AaB Ishockey at kvalificere sig til tredje runde af ishockeysportens næstbedste Europa Cup-turnering, Continental Cup. Aalborgenserne slog i puljefinalen hjemme i Gigantium Isarena Red Bulls Salzburg fra Østrig med 4-2 i en kamp, hvor uafgjort havde været nok. Allerede efter anden periode førte nordjyderne 3-0, men to østrigske scoringer mod slutningen bragte ny spænding i kampen, inden letten Igors Bondarevs med et mål seksten sekunder før tid sikrede nordjyderne sejren. Nu venter nye opgør mod franske Grenoble og to andre gruppevindere om en måned. De to bedste hold herfra går videre til finalepuljen, der spilles kort efter nytår i den lettiske hovedstad Riga.

Opsummering:
AaB Ishockey vandt overraskende weekendens 1. runde af Continental Cup i Aalborg.